
Ministru kabineta sēdes protokollēmums

Informatīvais ziņojums "Par uz rezultātu vērsta budžeta veidošanas un attīstības virzieniem"

· 1. Pieņemt zināšanai iesniegto informatīvo ziņojumu.
· 2. Saskaņā ar informatīvajā ziņojumā noteikto līdz 2026. gada 15.augustam Finanšu ministrijai, Ekonomikas ministrijai un Satiksmes ministrijai veikt savu budžeta resora publiskās pārvaldes pakalpojumu sistematizēšanu un rezultātu sasniegšanas izmaksu noteikšanu iekļaušanai likumprojekta "Par valsts budžetu 2027. gadam un budžeta ietvaru 2027., 2028. un 2029. gadam" paskaidrojumos, kā arī konkrēto politikas jomu līmenī pilotprojektā piemērot “nulles budžeta” pieejas principus sava budžeta resora budžeta programmām/apakšprogrammām, kas veido vismaz pusi no budžeta resora valsts pamatfunkciju programmu izdevumiem.
· 3. Finanšu ministrijai, Ekonomikas ministrijai un Satiksmes ministrijai valsts budžeta izdevumu pārskatīšanas procesā saskaņā ar likumprojekta "Par valsts budžetu 2027. gadam un budžeta ietvaru 2027., 2028. un 2029. gadam" sagatavošanas grafiku informēt Ministru kabinetu par plānotajiem budžeta iestāžu sniegtajiem pakalpojumiem konkrēto politikas jomu līmenī.
· 4. Pieņemt zināšanai, ka Valsts kanceleja līdz jaunā attīstības plānošanas perioda sākumam veic nepieciešamās darbības, lai pilnveidotu valsts attīstības plānošanas sistēmu.
· 5. Valsts kancelejai kopīgi ar nozaru ministrijām, sākot ar 2027. gada valsts budžeta likumu un ievērojot kārtējā gada valsts budžeta likumprojekta sagatavošanas grafiku, sagatavot kopsavilkuma informāciju par galvenajiem politikas jomu rezultatīvajiem rādītajiem, uz kuru sasniegšanu vidējā termiņā ir vērsts attiecīgā  gada valsts budžeta likumprojekts, un budžeta sagatavošanas grafikā noteiktajā termiņā iesniegt to Finanšu ministrijai iekļaušanai valsts budžeta likumprojekta paskaidrojumos.
· 6. Saskaņā ar informatīvajā ziņojumā noteikto nozaru ministrijas turpina pārskatīt savu budžeta resora struktūru, saskaņojot to ar budžeta politikas jomu un attīstības plānošanas dokumentu struktūru un saturu, un atbilstoši budžeta sagatavošanas grafikam 2026. gadā izmantot to 2027. gada valsts budžeta likumprojekta sagatavošanai. 

